
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

Nr.  47.584 din 18.08.2026,


         






    PROIECT
HOTĂRÂREA nr. _______/________2026
de modificare a anexei nr. 1 la Hotărârea Consiliului Local al municipiului Satu Mare nr. 346 din 22.12.2025, privind organizarea rețelei școlare a unităților de învățământ preuniversitar din Municipiul Satu Mare pentru anul școlar 2026 – 2027 
Consiliul Local al Municipiului Satu Mare,
Analizând proiectul de hotărâre înregistrat sub nr..................................... referatul de aprobare al primarului municipiului Satu Mare, înregistrat sub nr. 47.585 din 18.08.2026, în calitate de inițiator, raportul de specialitate comun întocmit de directorul executiv al Direcției Economice și șeful Serviciului buget - Compartimentul Finanțare și Administrare Unități de Învățământ înregistrat cu nr.47.587 din 18.08.2026, precum și avizul conform al Inspectoratului Școlar Județean Satu Mare nr.5.280 din 10.08.2026, înregistrat la Primăria municipiului Satu Mare cu nr. 46.523 din 11 august 2026, 
Având în vedere prevederile art. 19 alin. (6) lit. a), precum și alin. (14) și (15) din Legea învățământului preuniversitar nr. 198/2023, cu modificările și completările ulterioare,
Ținând seama de adresa Inspectoratului Școlar Județean Satu Mare nr. 5.002 din 30.07.2026, înregistrată la Primăria municipiului Satu Mare cu nr. 45.000 din 31 iulie 2026,

În baza OMEC nr. 4548/17.07.2026 prin care a fost aprobată înființarea și autorizarea de funcționare provizorie a unității de învățământ particular Liceul Creștin Logos, Satu Mare, str. Crișan nr. 3A,  
Conform prevederilor Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
În baza prevederilor art. 129 alin. (2) lit. a) și d) coroborate cu prevederile  alin. (3) lit. e), alin. (7) lit. a) și alin. (14) din O.U.G 57/2019 privind Codul administrativ, cu modificările și completările ulterioare, 
În temeiul prevederilor art. 139 alin. (1) și art. 196 alin (1) lit. a) din O.U.G nr. 57/2019 privind Codul administrativ, cu modificările și completările ulterioare, 
Adoptă prezenta, 
H O T Ă R Â R E
Art.1. Se aprobă modificarea Anexei nr. 1 la Hotărârea Consiliului Local al municipiului Satu Mare nr. 346 din 22.12.2025, prin includerea Liceului Creștin Logos în rețeaua școlară a unităților de învățământ preuniversitar din municipiul Satu Mare pentru anul școlar 2026 – 2027, potrivit anexei la prezenta.
Art.2. Cu ducerea la îndeplinire a prezentei hotărâri se încredințează Primarul Municipiului Satu Mare și Serviciul buget - Compartiment Finanțare și Administrare Unități de Învățământ din cadrul aparatului de specialitate al Primarului Municipiului Satu Mare.
Art.3. Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege:

· Primarului Municipiului Satu Mare,
· Instituției Prefectului-Județul Satu Mare, 
· Inspectoratului Școlar Județean Satu Mare, prin intermediul Serviciului buget - Compartiment Finanțare și Administrare Unități de Învățământ.

	· Se publică în Monitorul Oficial Local al municipiului Satu Mare
INIŢIATOR PROIECT

PRIMAR

Kereskényi Gábor


	
	AVIZAT

SECRETAR GENERAL

Mihaela Maria Racolţa

